Rip: Korean Beauty's Victims (Κοινότητα Ελλήνων Υποτιτλιστών)
Η ΑΠΟΠΛΑΝΗΣΗ ΤΟΥ ΒΑΣΙΛΙΑ
ΕΠΕΙΣΟΔΙΟ 2
Αρκετά.
Άρχοντά μου;
Πώς είναι;
Ήρθε ο γιατρός;
Τι λέει;
Ο υψηλότατος δεν ήθελε γιατρό, οπότε δεν τον κάλεσα.
Γιατί;
Αιμορραγούσε πολύ.
Ευτυχώς, δεν κόπηκε ως το κόκαλο.
Έχει πάθει πολλά παρόμοια τραύματα,
οπότε ήξερε τι να κάνει.
Μου είπε να μην ανησυχώ.
Ο υψηλότατος θέλει να σε δει.
Τι θα κάνεις;
Υψηλότατε.
Υψηλότατε;
Υψηλότατε.
Θεέ μου.
Γιατί φεύγεις, ενώ ήρθες να με δεις;
Μήπως...
έκανες κάτι κακό χωρίς να το ξέρω;
Μη νομίσετε ότι πήγα να φύγω.
Πήγα να φύγω μόνο επειδή νόμιζα ότι κοιμόσασταν.
Ώστε έτσι;
Ναι.
Σίγουρα δεν θέλετε να σας δει γιατρός;
Δεν χρειάζεται γιατρός για τέτοιο τραύμα.
Αρκούν λίγες μέρες ξεκούρασης και θα γιάνει.
Υποφέρετε εξαιτίας μου, Υψηλότατε.
Δεν φταις εσύ.
Εκείνος φταίει για όλα. Ο ελεεινός.
Σας αφήνω να ξεκουραστείτε.
Υψηλότατε, μπορείτε...
Ξέρω έναν τρόπο...
να απαλύνω τον πόνο.
Ποιον;
Έναν γύρο μπαντούκ.
Ορίστε;
Σοβαρολογείτε;
Φυσικά και σοβαρολογώ.
Ο Χουά Τουό κούραρε τον Γκουάν Γιου που είχε δεχτεί βέλος με δηλητήριο.
Το μπαντούκ τού απάλυνε τον πόνο.
Περίεργα πράγματα. Τι διστάζεις τόσο;
Όταν ήμασταν στην κοιλάδα,
είπες ξεκάθαρα ότι θα έπαιζες μαζί μου, αν μπορούσες.
Τότε...
δεν σας γνώριζα...
όσο σας γνωρίζω τώρα.
Τότε, τι; Τελείωσε την πρότασή σου.
Όπως γνωρίζετε,
παίζω μπαντούκ μόνο με στοίχημα.
Δεν έχω το ταμπλό μου εδώ.
Πάμε στοίχημα ό,τι θες.
Τι είναι;
Θα σας πω μόλις κερδίσω.
Βοήθησέ με να σηκωθώ.
Τι άκαρδος.
Νίκησες με έναν πόντο διαφορά.
Τι θέλεις;
Βρέχει.
Επιτέλους, η μονγκγού.
"Μονγκγού";
Ψιλόβροχο, σαν καταχνιά.
Κι ένα παρατσούκλι που εκτιμώ πολύ.
Σκέφτηκα τι θέλω.
Παρακαλώ, γράψτε εδώ το παρατσούκλι μου.
Τι παρατσούκλι έχεις;
Μονγκγού.
Αυτό θα είναι το έπαθλο του στοιχήματός μας.
Δεν θες να πεις το αληθινό σου όνομα;
Όπως επιθυμείς.
ΜΟΝΓΚΓΟΥ
Ορίστε.
Από δω και πέρα,
είσαι ο Μονγκγού.
Ο μανγκεονγκτζιού μου,
ο Μονγκγού.
ΜΑΝΓΚΖΕΟΝΓΚΤΖΙΟΥ: ΦΙΛΟΙ ΑΠΟ ΑΛΛΕΣ ΤΑΞΕΙΣ
Αν μου ζητούσες θησαυρούς και χρυσό,
θα σου τα έδινα ευχαρίστως.
Έκανες μεγάλο λάθος.
Θα συνεχίσεις να το κοιτάς;
Βοήθησέ με.
Και τη ζώνη μου.
Κι αυτό.
Επιτέλους, σε κατάλαβα.
Για να έχεις τόσο όμορφα χέρια
και να μην ξέρεις να δένεις ένα καπέλο,
είσαι από πλούσια οικογένεια
και είχες υπηρέτες για τα πάντα.
Σωστά;
Είστε έτοιμος, Υψηλότατε.
Πότε θα σε ξαναδώ;
Ορίστε;
-Αυτό είναι... -Σωστά.
Είπες ότι σ' αρέσει να νικάς, αλλά δεν αντέχεις την πλήξη.
Αφού με νίκησες, είμαι άλλος ένας βαρετός αντίπαλος;
Στην επόμενη μονγκγού,
θα σας δώσω μια ευκαιρία για ρεβάνς.
Εντάξει, λοιπόν.
Με την επόμενη μονγκγκού, ας συναντηθούμε ξανά εδώ.
Υψηλότατε.
Πολύ ευδιάθετο σάς βρίσκω για κάποιον που μάτωσε.
Μάλλον από την καλή παρέα.
Στη βροχή αναφέρεστε;
Όχι.
Στον Μονγκγού, αυτόν που ήταν εδώ.
Δεν μου είπε το όνομά του, οπότε τον βάφτισα εγώ.
Τόλμησε να μην πει το όνομά του;
-Θα του δώσω ένα μάθημα. -Δεν χρειάζεται.
Δεν είναι από αυτούς που μαθαίνουν εύκολα.
Έχει ασημένια γλώσσα και μεγάλη καρδιά.
Θα σου έδινε εσένα μάθημα.
Πάμε σπίτι;
Όχι. Έχω κάπου να πάω πρώτα.
Τελειώσατε την παρτίδα;
Ναι.
Πέρασες από δω όσο παίζαμε;
Πέρασα πολλές φορές όσο παίζατε.
Δεν το πρόσεξες;
Καθόλου.
"Μονγκγού";
Αγαπημένο παρατσούκλι του υψηλότατου. Αυτός μου το έδωσε.
Δηλαδή, νίκησες πάλι;
Ναι.
Βασικά,
δεν νίκησα.
Αλλά έκανα ότι νίκησα.
Δεν μπορούσα να πω ότι έχασα.
Πρώτη φορά ακούω ότι έχασες, αρχόντισσα.
Πρώτη φορά χάνω.
Αφότου με έμαθε ο πατέρας μου.
Γιατί λες ότι δεν μπόρεσες να πεις ότι έχασες;
Δεν είμαι σίγουρος.
Υποθέτω ότι δεν ήθελα να χάσω.
Όχι.
Δεν είναι αυτό.
Κυρία μου.
Είσαι καλά;
Τι μου συμβαίνει;
Έχω ταχυπαλμία.
Από το σοκ που είδα τον πρίγκιπα να πληγώνεται.
Έχω πυρετό και τα μάγουλά μου καίνε.
Έτσι δεν είναι;
Κατά πώς φαίνεται, έχεις ερωτευτεί τον υψηλότατο.
Τι σημαίνει αυτό;
Νιώθεις έλξη για κάποιον και στο τέλος τον αγαπάς.
Τον αγαπάς;
Καμία σχέση, ταραγμένη είμαι μόνο.
Γι' αυτό έχει τόσους θεατές το μπαντούκ.
Οι παίκτες ίσως αγνοούν τις στρατηγικές που βλέπουν ξεκάθαρα οι θεατές.
Λες να έχω στ' αλήθεια ερωτευτεί τον πρίγκιπα;
Ποιος είναι;
Ποιος τριγυρνά έξω απ' το σπίτι του υπουργού πολέμου τόσο αργά;
Με συγχωρείτε, δεν σας αναγνώρισα, Υψηλότατε.
Συγχωρήστε με.
Μη ζητάς συγγνώμη.
Εγώ φταίω που ήρθα χωρίς να ενημερώσω πρώτα.
Με λένε Κιμ Μιουνγκ-χα.
Γιος του υπουργού πολέμου.
Ήρθα να μιλήσω με τον πατέρα σου.
Μάλιστα.
Παρακαλώ, ακολουθήστε με.
Οι άντρες σου τραυμάτισαν τον πρίγκιπα Τζινχάν;
Τον έκαναν να ματώσει;
Ήθελαν να ανακρίνουν έναν παίκτη του μπαντούκ
που στηρίζει ο πρίγκιπας.
Αλλά τους έπιασε επ' αυτοφώρω ο ίδιος ο πρίγκιπας,
κι έτσι έγινε το ατύχημα.
Πόσο ανίκανος είσαι;
Συγγνώμη, άρχοντά μου.
Τι να κάνω;
Τι άλλο μένει να κάνεις;
Εξόρισε τους άντρες σου από την πρωτεύουσα.
Μπορεί ο βασιλιάς να μισεί τον μέγα πρίγκιπα,
αλλά παραμένει μέλος της βασιλικής οικογένειας και γιος της βασιλομήτορος.
Θα αρκέσει η εξορία;
Αν ο μεγάλος πρίγκιπας αποφασίσει να με τιμωρήσει,
τόσο εσείς όσο και η μεγαλειοτάτη θα υποστείτε τις συνέπειες.
Βούλωσέ το.
Ποιος είσαι εσύ και με απειλείς;
Συγγνώμη, άρχοντα.
Πατέρα, ο Μιουνγκ-χα είμαι.
Πέρασε.
Πατέρα.
Ήρθε ο μέγας πρίγκιπας Τζινχάν.
Υψηλότατε.
Τι σας φέρνει σ' αυτό το ταπεινό μέρος;
Τόσο μεγάλο σπίτι και το λες ταπεινό;
Είσαι υπερβολικά μετριόφρων.
Το είπα μόνο
επειδή συχνάζατε στο ανάκτορο των Τσινγκ ως ευνοούμενος του πρίγκιπα Ρούι.
Οπότε ένα σπίτι σαν κι αυτό θα σας φαίνεται μικρό και φτωχικό.
Παραδέχεσαι ότι πιστεύεις τις αισχρές φήμες που κυκλοφορούν;
Ή...
πας να αποκρύψεις τις αμαρτίες αυτού που κρύβεται μέσα
δείχνοντας ασέβεια;
Αυτού που κρύβετε;
Δεν καταλαβαίνω τι λέτε, Υψηλότατε.
Υψηλότατε!
Ό,τι συνέβη νωρίτερα το έκαναν οι άνδρες μου εν αγνοία μου!
Αν και δεν το έκανα εγώ, είμαι υπεύθυνος εν μέρει.
Σας παρακαλώ, λυπηθείτε με,
και θα φροντίσω να τιμωρηθούν, Υψηλότατε.
Ενδιαφέρον.
Αν ισχύει αυτό, γιατί είσαι εδώ και όχι στο δικαστήριο;
Επειδή...
ήθελα να ζητήσω τη συμβουλή του υπουργού Κιμ
για το πώς να σας αναφέρω τα σφάλματά μου.
Σας παρακαλώ, μη με παρεξηγείτε.
Δικαιολογία το λες αυτό;
Μιουνγκ-χα.
Μην ανακατεύεσαι.
Τον ανακρίνει ο υψηλότατος.
Συγγνώμη, Υψηλότατε.
Υπουργέ Κιμ.
Ναι, Υψηλότατε.
Μιλήστε, παρακαλώ.
Δεν ήρθα να σας απειλήσω για το αδίκημα που διέπραξε ο Γου Χιουν-μπο.
Πέρασα απλώς για να μιλήσουμε.
Παρακαλώ, περάστε.
Πείτε μου το αληθινό κίνητρο της επίσκεψής σας απόψε.
Θέλω...
να γίνω ο πιο πιστός υπήκοος του βασιλία μας.
Είμαι σίγουρος ότι η αφοσίωσή μου είναι ασυναγώνιστη.
Μη νομίζετε ότι επιθυμώ τον τίτλο του διαδόχου.
Ήρθατε να με προειδοποιήσετε να μην αμφισβητώ τις προθέσεις σας
και να μη σας φοβάμαι.
Κατανοώ και με το παραπάνω την καχυποψία σου.
Δεν αμφισβητώ ούτε στιγμή
την αφοσίωσή σου στον Μεγαλειότατο.
Όμως, το να υποβάλλεις αθώους
στην ίδια καχυποψία και δίωξη μόνο επειδή με γνωρίζουν
είναι απαράδεκτο.
Είναι κι αυτοί υπήκοοι του βασιλιά και οφείλεις να τους προστατεύεις.
Είναι κρίμα που είμαι ο μόνος
που ακούει έναν τόσο λογικό και δίκαιο λόγο.
Έχετε τίποτα άλλο να πείτε;
Σύντομα φτάνει αποστολή από την Τσινγκ.
Θα θέλουν οριστική απάντηση για την επιστράτευση.
Αν μπορώ να σας βοηθήσω σε κάτι, μη διστάσετε να μου το πείτε.
Θα κάνω ό,τι καλύτερο μπορώ.
Φυσικά, Υψηλότατε.
Όταν έρθει ο απεσταλμένος,
θα φροντίσω
να ζητήσω τη συμβουλή σας.
Είμαι ευγνώμων
για την κατανόησή σας.
Ποιος είναι;
Έχεις κάτι άλλο να πεις;
Περίμενα, αφού δεν με έχετε συγχωρέσει ακόμα.
Σας παρακαλώ, συγχωρέστε με για τα λάθη μου.
Μη ζητάς συγχώρεση από μένα,
αλλά από τον τζογαδόρο και την αδερφή σου.
Θα σε συγχωρήσω μόνο αφού σε συγχωρήσουν κι αυτές.
Μπορείς να φύγεις.
Λέει ψέματα.
Αυτός έδωσε τη διαταγή.
Το γνωρίζω.
Αλλά για να τον τιμωρήσω,
θα πρέπει να εναντιωθώ στον υπουργό Κιμ και σε όσους τον υποστηρίζουν.
Δεν μπορώ να το κάνω αυτό.
Να ζητήσω συγγνώμη από αυτά τα τιποτένια πλάσματα;
Για ποιον με πέρασε;
Μαν-μποκ.
Μάλιστα, άρχοντα.
Θέλεις να γεράσεις με όλα σου τα άκρα ακέραια;
Ή θέλεις να πεθάνεις φρικτά με όλα σου τα άκρα κομμένα;
Να ζήσω, άρχοντά μου.
Τότε...
να παρακολουθείς τον οίκο της Χονγκτζάνγκ ασταμάτητα.
Να μου αναφέρεις ποιοι μπαινοβγαίνουν.
Συμπεριλαμβανομένων του πρίγκιπα Τζινχάν, του τζογαδόρου και όποιου άλλου.
-Κατάλαβες; -Μάλιστα, άρχοντα.
Υψηλότατε!
Υψηλότατε.
Προς τι η τόση βιασύνη;
Η υψηλοτάτη σάς καλεί στο παλάτι. Ο μεγαλειότατος είναι βαριά άρρωστος.
-Θείε. -Πριγκίπισσα Τζανγκριόνγκ.
Πάει πολύς καιρός.
Θείε, τι συμβαίνει;
Ο μεγαλειότατος έχει συμπτώματα οξείας γαστρεντερίτιδας.
Αρνείται κάθε θεραπεία ή ακρόαση.
Περιμένουμε όλοι μας ανήμποροι.
Πάω μέσα με τα φάρμακα. Αναφέρσου αμέσως στον μεγαλειότατο.
-Τι στέκεσαι εκεί; -Μεγαλειοτάτη.
Ηρεμήστε, παρακαλώ.
Ο βασιλιάς αποφάσισε να μπει μόνο η λαίδη Ντονγκ.
Αναρωτιέμαι γι' αυτό εδώ και καιρό.
Από τότε που τη διόρισες κυρία επί των τιμών.
Ποιον σκοπό...
εξυπηρετεί η λαίδη Ντονγκ;
Γιατί παίρνεις πάντα το μέρος της;
Μεγαλειοτάτη.
Πώς τολμάς να με αμφισβητείς;
Θα έπρεπε να ζητάς γονυπετής συγγνώμη που δεν φρόντισες τον μεγαλειότατο.
Η αυθάδειά σου είναι απαράδεκτη.
Πρέπει να σε σύρω έξω με το ζόρι για να έρθεις στα συγκαλά σου;
Για δοκίμασε.
Θα πρέπει να με σκοτώσεις πρώτα.
Θέλεις στ' αλήθεια να αποβληθείς
για ασέβεια και απιστία;
Μητέρα.
Ήρθες, πρίγκιπα Τζινχάν.
Πάω να δω τον μεγαλειότατο. Να του αναφερθώ.
Μεγαλειότατε.
Ήρθε ο μέγας πρίγκιπας Τζινχάν.
Να περάσει.
Μεγαλειότατε, ο Τζινχάν είμαι.
Να σε.
Δεν γνώριζα την κατάστασή σας. Συγγνώμη που δεν ήρθα νωρίτερα.
Μην ανησυχείς.
Η αφοσίωσή σου δεν θα μετρηθεί με βάση το πόσο γρήγορα ήρθες.
Αν ήταν έτσι, η βασιλομήτωρ
και η βασίλισσα θα έπρεπε να θεωρούνται οι πιο πιστές.
Ωστόσο, η βασιλομήτωρ θα έτρεχε γεμάτη χαρά
αν νόμιζε ότι ο ενοχλητικός θετός της γιος θα πέθαινε επιτέλους.
Και η βασίλισσα θα ερχόταν τρέχοντας
ανησυχώντας μήπως πεθάνω
πριν οριστεί διάδοχος ο γιος της.
Όπως και να 'χει,
και οι δύο με θέλουν νεκρό.
Να μη βγάλω τη μέρα.
Έχουν φέρει ιαματικά βότανα.
Θα τα δοκιμάσω πρώτος. Άσε τους να τα φέρουν.
Τι νόημα έχει;
Ούτως ή άλλως θα τα βγάλω.
Ωστόσο, Μεγαλειότατε...
Εσύ τι θες;
Θέλεις να πεθάνω...
ή να ζήσω;
Εύχομαι ταπεινά...
να...
ανακτήσετε τη θέληση και το πνεύμα σας
ώστε να επιβλέπετε όλα τα θέματα του κράτους.
Πόσο αδέξια είναι τα ψέματά σου.
Ήρθες μόνο για το γιούγκιο μου.
ΤΑ ΤΕΛΕΥΤΑΙΑ ΛΟΓΙΑ ΤΟΥ ΒΑΣΙΛΙΑ
Φέρτε τα ιαματικά βότανα.
Θα τα δοκιμάσει ο μέγας πρίγκιπας Τζινχάν.
Μάλιστα, Μεγαλειότατε.
Ο μεγαλειότατος κατάλαβε επιτέλους
ότι ο πρίγκιπας Τζινχάν έχει καλές προθέσεις.
Παρεμπιπτόντως, μεγαλειοτάτη.
Δεν έστειλα εγώ τη λαίδη Ντονγκ στον μεγαλειότατο.
Ο βασιλιάς την πήρε με τη βία, για να μαθευτεί το πόσο με μισεί.
Αυτός το έκανε, σου λέω.
Καταλαβαίνεις;
Από τότε που ο Τζινχάν δοκίμασε το φάρμακο,
ο βασιλιάς άλλαξε στάση απέναντί του.
Οι αυλικοί που υποσχέθηκαν να στηρίξουν τον βασιλικό πρίγκιπα
αλλάζουν κι αυτοί τροπάριο.
Τι θα κάνουμε;
Μην ανησυχείτε.
Ο Τζουνγκ Τζε-πιο, απεσταλμένος των Τσινγκ,
υποσχέθηκε να στηρίξει τον ορισμό του βασιλικού πρίγκιπα
ως ο επόμενος διάδοχος.
Για να ασκήσει επιρροή,
ο βασιλιάς πρέπει να δεχτεί το αίτημα στρατολόγησης των Τσινγκ.
Πιστεύεις ότι θα το εγκρίνει,
κι ας διαφωνεί η αυλή;
Ακόμη και με κίνδυνο να εκνευρίσουμε τον βασιλιά,
πρέπει να το κάνουμε.
Αυτό δεν γίνεται.
Οι αυλικοί, ακόμη και οι λόγιοι, θα με αποδοκιμάσουν.
Μεγαλειότατε.
Το γνωρίζω καλά αυτό.
Ωστόσο, σύμφωνα με τον διερμηνέα Τζουνγκ,
στην Τσινγκ έμαθαν ότι διστάζετε να δεχτείτε τη στρατολόγηση
και δείχνουν να το έχουν μετανιώσει
που δεν σας αντικατέστησαν με τον πρίγκιπα Τζινχάν.
Ώστε η Τσινγκ...
ήθελε να με αντικαταστήσει με τον Τζινχάν;
Πες μου.
Ποιος...
και σε ποια εκδήλωση εξέφρασε μια τέτοια ιδέα;
Δεν το άκουσα ο ίδιος.
-Δεν είμαι σίγουρος... -Πώς τολμάς να μου λες
μη εξακριβωμένες πληροφορίες;
Μη σπέρνεις διχόνοια ανάμεσα σ' εμένα και τον Τζινχάν χωρίς αποδείξεις!
Λέγοντας ένα τόσο προφανές ψέμα...
προσβάλεις τον μονάρχη σου!
Μεγαλειότατε.
Αν αρνηθούμε τη στρατολόγηση,
οι Τσινγκ θα υποψιαστούν ότι υπηρετούμε τους Μινγκ.
Θα τους δώσουμε πρόφαση να μας κηρύξουν ξανά πόλεμο.
Αυτό...
είναι το μόνο που φοβάμαι.
Σας ικετεύω.
Δείξτε κατανόηση!
Πώς τόλμησε να πάρει την έγκριση του βασιλιά πίσω απ' την πλάτη μας;
Η κατάχρηση εξουσίας του υπουργού Κιμ Γιονγκ-μπέι δεν πρέπει να παραβλεφθεί.
Έχει δίκιο.
Να καταθέσουμε αμέσως αίτημα απόλυσής του,
για να εκφραστεί η γνώμη της αυλής στον μεγαλειότατο.
Συμφωνώ.
Οι Τρεις Εποπτικοί Φορείς πρέπει να υποβάλουν αίτηση μαζί.
Πώς και δεν λέτε τίποτα, επικεφαλής σύμβουλε;
Δεν θέλετε να κατατεθεί το αίτημα;
Δεν είναι αυτό.
Απλώς ανησυχώ
για το τι θα πει ο απεσταλμένος, όταν μάθει ότι ο υπουργός πολέμου,
που ήταν υπεύθυνος για τη στρατολόγηση, απολύθηκε.
Αν μας κατηγορήσουν οι Τσινγκ,
ο απεσταλμένος των Μινγκ θα μας επαινέσει
για την πίστη μας σε εκείνους και για τη διατήρηση της τάξης,
όταν μας επισκεφτεί ξανά.
Τι λέτε, Πρώτε Διευθυντά;
Φέρτε μου την αίτηση πριν την υποβάλετε. Θα υπογράψω με χαρά.
Τέλεια.
Πάμε να συντάξουμε την αίτηση.
-Πάμε. -Πάμε.
Άρχοντα Κανγκ.
Πιστεύετε ότι ο μεγαλειότατος θα δεχτεί το αίτημα;
Αναφέρεστε στην απόλυση του Κιμ Τζονγκ-μπέι;
Δεν μπορώ να πω.
Ο μεγαλειότατος θα αποφασίσει βάσει της πλειοψηφίας.
Η σοφή απάντησή σας με ταπεινώνει.
Με συγχωρείτε.
Πονηρή αλεπού.
Ποιος ξέρει τι σκέφτεται.
Τη μια στηρίζει τον πρίγκιπα Τζινχάν, και την άλλη τον άρχοντα Κιμ.
Αν δεν ήταν τόσο πανούργος,
θα τον είχαν απολύσει ήδη.
Τι θα κάνεις τώρα;
Έτσι όπως πάνε, η αυλή θα απαιτήσει να οριστεί σύντομα διάδοχος.
Να ενημερώσουμε τον μέγα πρίγκιπα για τις προθέσεις μας.
Θα το κανονίσω και θα σε ενημερώσω.
Μάλιστα.
Άρχοντά μου.
Ο μεγαλειότατος σάς ζητά επειγόντως.
Κάλεσε και γραμματέα και ιστορικό;
Μόνο εσάς ζήτησε, άρχοντά μου.
Το σκέφτηκα πολύ
και δεν νιώθω άνετα να προδώσω τη δυναστεία των Μινγκ.
Αν τους λέγαμε να μη μας κρατήσουν κακία που παρέχουμε στρατό
αφού γίνεται παρά τη θέλησή μας,
λόγω της πίεσης των Τσινγκ;
Προτείνετε να στείλουμε κατάσκοπο στους Μινγκ;
Σωστά.
Μεγαλειότατε.
Χρειάζεται μεγάλη προσοχή, όταν στέλνεις κατάσκοπο.
Αν το μυριστούν οι Τσινγκ,
πρώτα θα εισβάλουν σε εμάς και μετά θα επιτεθούν στους Μινγκ.
Λες να μην το ξέρω;
Θα στείλουμε έναν με άκρα μυστικότητα, για να μην το προσέξουν οι Τσινγκ.
Είναι βασιλική διαταγή.
Μην αντιμιλάς και εκτέλεσε το σχέδιο.
Τα παπούτσια μου χρειάζονται επισκευή.
Πάμε στο Μπαντσόν.
Μάλιστα.
Ρίξτε μια ματιά.
Ευχαριστώ.
Πρέπει να μιλήσω στον Τσου Νταλ-χα.
Πες του ότι σ' το είπα.
Μάλιστα, άρχοντα.
Ούτε ένα σύννεφο στον ουρανό.
Πώς τολμάς;
Εγώ είμαι, αρχόντισσα.
Δάσκαλε Τσου.
Το ξέχασες κιόλας;
Αν κάποιος πάει να σε κλέψει, καλύτερα να του δώσεις αυτό που θέλει.
Σου το έχω πει αμέτρητες φορές.
Πώς θα βγάλω λεφτά για λύτρα έτσι;
Λυσσασμένο σκυλί σκοτώνει και τίγρη.
Καλύτερα να τους δείξω ότι δεν τα βάζεις μαζί μου.
Πόσα λύτρα έχεις μαζέψει;
Ήρθε ο τζογαδόρος.
-Αυτός εκεί... -Τον ξέρεις;
Ο Τσου Νταλ-χα, που έφερε πίσω την αδελφή του Γιου παρά τη θέλησή του.
Πρέπει να τον ενημερώσω.
Τι λες;
Αρκούν για να φέρουμε πίσω τουλάχιστον δέκα;
Δέκα, δύσκολο.
Οι πλούσιοι δίνουν όσα ζητούν οι Τσινγκ για να επιστρέψουν γρήγορα.
Οπότε τα λύτρα έχουν εκτοξευτεί.
Τραγικοί.
Όταν ο πρίγκιπας Τζινχάν ήταν στη Σενγιάνγκ,
διαπραγματεύτηκε με την αυλή για να ρυθμιστούν τα λύτρα.
Χωρίς αυτόν εκεί τώρα, φοβάμαι για το τι έπεται.
Έκανε κι ο μεγάλος πρίγκιπας τέτοια;
Ίσως γι' αυτό κυκλοφορεί η φήμη ότι είναι κατάσκοπος του πρίγκιπα Ρούι.
Κάπως θα έπρεπε να τον ξεπληρώσει.
Αφήστε με να τα κουβαλήσω εγώ, λαίδη μου.
Αν το ήξερα νωρίτερα, θα είχα μαγειρέψει κάτι καλύτερο.
Ζητώ συγγνώμη.
Μη ζητάτε συγγνώμη.
Δείχνουν πεντανόστιμα.
Θεέ μου.
Πρέπει να φύγω.
Κιόλας;
Ο ήλιος είναι ακόμα ψηλά.
Πρέπει να δω τον άρχοντα Κανγκ. Θα σε συνοδεύσω σπίτι.
-Να τελειώσω μόνο... -Δεν χρειάζεται.
Ο πατέρας μου θα αργήσει να γυρίσει.
Φάε με την ησυχία σου κι έρχεσαι μετά.
Να τα φας όλα.
Κατάλαβες;
Πώς θα τα τελειώσω όλα αυτά;
Καλά, θα τα φάω όλα.
Άσε, μη με ξεπροβοδίζεις.
Μα...
Τώρα καταλαβαίνω γιατί ανακατεύονται όλοι.
Όπως είπες, κάποια πράγματα είναι προφανή στον απ' έξω.
Παρακαλώ, φάτε.
Μάλιστα.
Θεέ μου.
Έχω παραισθήσεις;
Έχω πάθει εμμονή με τον μέγα πρίγκιπα;
Ευχαριστώ που ήρθατε, Υψηλότατε.
Τιμή μου που σας χαιρετώ, Υψηλότατε.
Είμαι ο Ο Γουκ-χουάν, τρίτος υπουργός φορολογίας.
Χαίρετε, Υψηλότατε.
Μιν Τζι-Χουάν, υπουργείο πολέμου.
Θείε, γιατί ζήτησες να με δεις;
Ας καθίσουμε πρώτα. Θα σου πω εν ευθέτω χρόνω.
Θα γνωρίζετε ότι ο άρχοντας Κιμ Τζονγκ-μπέι
πήρε την έγκριση του βασιλιά για να στείλει στρατό στους Τσινγκ,
σε κατ' ιδίαν ακρόαση, χωρίς της έγκριση της αυλής.
Ένα είναι το πιθανό κίνητρο του Κιμ.
Να οριστεί διάδοχος ο μικρός πρίγκιπας
και να λάβει το γκομγιόνγκ από τον αυτοκράτορα.
ΓΚΟΜΓΙΟΝΓΚ: ΕΓΚΡΙΣΗ ΔΙΑΔΟΧΟΥ
Αλήθεια;
Αλλιώς, γιατί να θέλει ένα παιδί για διάδοχο;
Προφανώς θέλει να ασκεί τη βασιλική εξουσία ο ίδιος!
Πώς θα το κάνει αυτό, όσο ζει ο μεγαλειότατος;
Ορίστε;
Δεν...
Δεν το εννοούσα έτσι.
Τότε, τι εννοούσες;
Συγχωρέστε με,
αλλά ο μεγαλειότατος είναι άρρωστος εδώ και καιρό.
Στην κινεζική ενδοχώρα
επικρατεί αναταραχή λόγω του πολέμου Μινγκ και Τσινγκ.
Ο πόλεμος αυτός μπορεί να φτάσει ως το Τζόσον ανά πάσα στιγμή.
Ο διάδοχος πρέπει να διαθέτει σοφία, κύρος και εξουσία για να ανταπεξέλθει.
Δηλαδή να είναι κάποιος όπως εσείς, Υψηλότατε.
Δηλαδή...
λες ότι πρέπει να διαδεχθώ τον μεγαλειότατο
παρακάμπτοντας τον νόμιμο διάδοχο;
Μάλιστα, Υψηλότατε.
Αν το θέλετε,
θα έχετε τη στήριξή μας.
-Υψηλότατε. -Κάντε πίσω.
Αν είχα μαζί μου το σπαθί μου,
θα σας είχα αποκεφαλίσει όλους, κι εσένα μαζί, θείε.
Υψηλότατε.
Παρακαλώ ηρεμήστε κι αφήστε μας να συνεχίσουμε.
Τι άλλο να ακούσω; Μου λες να διαπράξω προδοσία!
Είστε αίμα του εκλιπόντος βασιλιά.
Πώς είναι προδοσία
το να θέλουμε να διασφαλίσουμε την ασφάλεια του έθνους;
Θα γίνω σαφής.
Δεν επιθυμώ...
να καθίσω στον θρόνο.
Μην πάτε να με μεταπείσετε
με λόγια περί ασφάλειας και εθνικής κρίσης.
Αυτό απεχθάνομαι πιο πολύ στον κόσμο.
Θα υπηρετώ τον αδερφό μου μέχρι να πεθάνω.
Μη διανοηθείτε καν...
ότι θα αλλάξω γνώμη.
Ως υπήκοος του αδερφού μου,
δεν θα μείνω άπραγος.
Γιατί φοβάσαι ν' αρπάξεις τη μοίρα σου;
Είμαι πεπεισμένος
ότι το να ανέλθεις στον θρόνο,
να έχεις τον κόσμο υπό τις διαταγές σου και να κυβερνάς αυτό το έθνος
είναι το πεπρωμένο σου.
Μην το αρνείσαι.
Υψηλότατε.
Μαλακίες.
Εσύ...
Θεέ μου!
Κι εσύ...
συνεργάζεσαι μαζί τους;
Όχι, Υψηλότατε.
Δεν τους γνωρίζω καν.
Τότε, τι κάνεις εδώ;
Σας είδα στον δρόμο.
Και πριν το καταλάβω...
Με ακολούθησες επειδή χάρηκες που με είδες;
Ναι.
Περιμένεις να σε πιστέψω;
Μη με πιστεύετε, αν δεν θέλετε.
Χτύπησες άσχημα;
Σας ακολούθησα επειδή ανησύχησα.
Έτσι δεν κάνουν οι φίλοι;
Άσε με να βοηθήσω.
Άσε με.
Έλα μαζί μου. Υπάρχει ένα ρυάκι κοντά.
Θα βοηθήσει να μουλιάσεις τα πόδια σου σε κρύο νερό.
Πάμε εκεί.
Κάνε ό,τι σου λέω.
Έλα. Πρόσεχε.
Σου είπα να κάνεις ό,τι σου λέω.
Πρόσεχε.
Κάθισε.
Άσε εμένα.
Το βγάζω και μόνος μου.
Υψη...
Ορίστε.
Είναι παγωμένο!
Πώς ουρλιάζεις έτσι σαν παιδάκι;
Είναι παγωμένο.
Κι εσείς σαν παιδί ακούγεστε, αν σας αιφνιδιάσουν.
Ζητώ συγγνώμη.
Δεν ήθελα...
να σε κατηγορήσω νωρίτερα.
Απλώς ντρεπόμουν να σε αντικρίσω...
και φοβόμουν τι θα νόμιζες για μένα.
Βιάστηκα.
Συγχώρεσέ με.
Εντάξει.
Αφού ζητάς συγγνώμη,
θα σε συγχωρήσω αυτήν τη φορά.
Ευχαριστώ.
Αφού με συγχώρεσες,
ξέχνα ό,τι έγινε σήμερα.
Μη σε απασχολεί.
Έχω κακή όραση και κακή ακοή,
οπότε δεν είδα, ούτε άκουσα τίποτα.
Τι ανακούφιση.
Τι ευχάριστα ανακουφιστική μυρωδιά.
Για ποια μυρωδιά μιλάς;
Τη μυρωδιά του ανέμου.
Του ανέμου;
Εννοείς τη μυρωδιά του γρασιδιού και του χώματος;
Ίσως δεν καταλαβαίνεις, γιατί δεν έχεις φύγει ποτέ από εδώ.
Μυρίζει αλλιώς ο άνεμος εκεί που έμενες;
Ναι.
Η μυρωδιά αίματος, ιδρώτα και δακρύων του αθώου λαού του Τζόσον...
διαποτίζει τον άνεμο εκεί.
Ορκίστηκα τη μέρα που μύρισα αυτόν τον άνεμο για πρώτη φορά
ότι θα επιβίωνα και θα επέστρεφα στο Τζόσον
και θα υπηρετούσα τον λαό και το έθνος μέχρι να πεθάνω.
Ότι δεν...
θα επιτρέψω να συμβεί ξανά κάτι τόσο τραγικό.
Μα τι λέω τώρα;
Αφού δεν βλέπεις, ούτε ακούς καλά,
μπορώ να παραμιλάω άφοβα.
Ορίστε;
Τι είπες;
Σωστά.
Η Χονγκτζάνγκ μού είπε
ότι όταν κερδίζεις, παίρνεις τα πούλια του αντιπάλου.
Ναι, αν ποντάρουν τα ταμπλό και τα πούλια τους.
Αφού μου έδωσες όνομα, είναι σαν να μου έδωσες πούλι.
Περίμενε εδώ. Θα σου βρω μια πέτρα.
Δεν χρειάζεται.
Υψηλότατε!
Θεέ μου!
Ορίστε.
Τι λες;
Σου αρέσει καμία;
Αλήθεια μου αξίζει αυτή η πέτρα;
Τι εννοείς;
Έπαιξα πρώτος, αλλά κέρδισα μόνο με έναν πόντο διαφορά.
Κερδίσατε εκείνη τη μέρα, Υψηλότατε.
Έτσι δεν είναι;
Μην είσαι τόσο σχολαστικός.
Η ήττα είναι ήττα, όσο μικρή κι αν είναι η διαφορά.
Παρακαλώ, κράτα τη.
Θα την πάρω πίσω
στην επόμενη ψιχάλα.
Εντάξει.
Θα την κρατήσω εγώ μέχρι τότε.
Μάλιστα, Υψηλότατε.
Πατέρα.
Τι άνθρωπος είναι ο μέγας πρίγκιπας Τζινχάν;
Είναι ένας άνθρωπος όπως όλοι
και εξίσου καλός με εσένα στο μπαντούκ.
Γεννήθηκε με το ταλέντο και το κύρος
να κυβερνά τον κόσμο.
Και αυτό τον κάνει...
στόχο και απειλή.
Επιπλέον,
είχε πολύ στενάχωρη ζωή.
Ήταν γραφτό του να ανέβει στον θρόνο,
παρόλο που δεν τα κατάφερε.
Παρά την πιστή του καρδιά,
προσελκύει τους προδότες όπως η φωτιά τη νυχτοπεταλούδα.
Μην ανησυχείς, πατέρα.
Ο πρίγκιπας δεν επηρεάζεται από τέτοιους ανθρώπους.
Παράξενο αυτό που λες.
Μιλάς σαν να είσαι στενός φίλος του πρίγκιπα.
Ανοησίες.
Πώς γίνεται να τον ξέρω εγώ;
Υποθέσεις κάνω μόνο με βάση όσα μου έχεις πει για εκείνον.
Ελπίζω
να έχεις δίκιο.
Με συγχωρείς.
Όλο σου αναθέτω καθήκοντα που σε θέτουν σε κίνδυνο.
Μη ζητάτε συγγνώμη.
Χαίρομαι που έχετε πίστη σε εμένα.
Τι άκαρδος άνθρωπος.
Γιατί δεν λέει ποτέ αντίο πριν φύγει;
Έφυγε σαν τον άνεμο
και σαν άνεμος θα επιστρέψει.
Τι ευγενική.
Θεέ μου.
Σπάνια βρέχει φέτος.
Αναρωτιέμαι πότε θα βρέξει ξανά.
Προσμονείς τη μονγκγού;
Τι;
Ναι.
Πρέπει να βρέξει για να μεγαλώσουν τα σπαρτά.
Αρχόντισσά μου.
Γιατί το παίζεις αθώα;
Εννοούσα αν περιμένεις τον μέγα πρίγκιπα Τζινχάν.
Δεν το έπαιζα αθώα.
Απλώς δεν ξέρω τι να κάνω.
Τι εννοείς;
Λες να εκπλαγεί
όταν του πω ποια είμαι;
Μάλλον θα σοκαριστεί.
Υποθέτω ότι θα εξοργιστεί που τον εξαπάτησε μια απλή γυναίκα.
Αρχόντισσά μου.
Αποφάσισες να του πεις ποια είσαι;
Δεν λέω ότι θα το κάνω τώρα.
Θα το κάνω όταν έρθει η ώρα.
Με είπε μανγκιονγκτζού του.
Και με βάφτισε Μονγκγού.
Δεν είναι σωστό να το παίζω φίλη του κρυμμένη πίσω από μία μάσκα.
Φυσικά, δεν θα βιαστώ να αποφασίσω
αφού συμμετείχες κι εσύ στην απάτη.
Εγώ λέω να του πούμε την αλήθεια.
Αλήθεια;
Ναι. Μη σκέφτεσαι εμένα. Σαν έρθει η ώρα, πες του το.
Πρέπει να κάνουμε κάτι πριν μεγαλώσει ο πρίγκιπας.
Μην ανησυχείτε.
Έχω ένα σχέδιο για τον πρίγκιπα Τζινχάν.
Θα σε εμπιστευτώ.
Διάνα!
Άκουσα ότι ο υψηλότατος χτύπησε το χέρι του πρόσφατα.
Όντως.
Πετυχαίνει διάνα κάθε φορά, παρά τον τραυματισμό.
Καλύτερα να σταματήσω την τοξοβολία.
Διάνα!
Φτηνές δικαιολογίες για να αποφύγεις την εκπαίδευση.
Το κατάλαβες;
Σανγκ-χιο.
Κλείσε το στόμα σου!
Ναι, αδερφέ μου. Το κλείνω.
Αύριο σκοπεύω να βγω για κυνήγι.
Να βρω τον διάσημο παίκτη του μπαντούκ.
Θα έρθεις κι εσύ;
-Του μπαντούκ; -Διάνα!
Γιατί παρεμβαίνεις σε υποθέσεις των αρχών;
Δεν μπόρεσαν να τον πιάσουν.
Μόνο όσοι κατέχουν το μπαντούκ μπορούν να τον πιάσουν.
Όπως εγώ,
ο Μιν Σανγκ-χιο.
Αν είναι να παίξω μπαντούκ, πάω στο σπίτι του άρχοντα Κανγκ.
Κι εγώ θα ήθελα να γνωρίσω την κόρη του άρχοντα Κανγκ.
Ούτε να το σκέφτεσαι.
Διάνα!
Άρχοντά μου!
Βρήκαμε τον παίκτη του μπαντούκ που ψάχνατε.
Αλήθεια; Πού είναι;
Βιαστείτε, άρχοντά μου!
Τους βλέπετε εκεί;
Εκεί είναι.
Ευχαριστώ.
-Μπράβο. -Ευχαριστώ, άρχοντά μου!
Στις υπηρεσίες σας!
Κοίτα προσεκτικά πώς θα τον νικήσω.
Τι στέκεσαι εκεί;
Συγγνώμη.
Έχω μια επείγουσα δουλειά.
Επείγουσα; Έτσι ξαφνικά;
Είσαι ο διάσημος παίκτης μπαντούκ;
Ξέρεις ότι παίζω μόνο με στοίχημα;
Φυσικά και το ξέρω.
Ήρθε η μέρα που θα χάσεις.
Αφού είσαι τόσο σίγουρος,
θα ξεκινήσω εγώ.
Περίμενε.
Πολύ γενναιόδωρο.
Τι στρατηγική είναι αυτή;
Κι εγώ αυτό αναρωτιόμουν. Τι περίεργες κινήσεις!
Σε έπιασε στον ύπνο η πονηρή μου κίνηση;
Όντως, πολύ σπάνια στρατηγική.
Δεν παίζουμε σοβαρά τώρα;
Θεέ μου, είναι τελειωμένος.
Μετά βίας κρατιέται.
Δεν κόβετε τη φλυαρία;
Με το μπαντούκ, ποτέ δεν ξέρεις ποιος θα κερδίσει πριν το τέλος.
Πώς έγινε αυτό;
Βροχή.
Βρέχει!
-Τι; -Τι;
-Αλήθεια βρέχει. -Όντως.
Μονγκγού.
Σειρά σου.
Έχασα.
-Τι; -Τι;
Με είδατε που τον κέρδισα;
Γιατί εγκατέλειψε, ενώ κέρδιζε;
Έλα ντε.
Ίσως τον καλούσε η φύση.
Αυτό πρέπει να είναι.
Σιγά μην τον καλούσε η φύση.
Παραιτήθηκε γιατί ήξερε ότι θα έχανε.
Πρέπει να μάθω το όνομά του.
Ξέχασα να πάρω το ταμπλό του!
Τι συμβαίνει;
Τίποτα.
Αρχόντισσά μου.
Φοβήθηκα μήπως ξέχασες την υπόσχεσή μας.
Άδικα ανησύχησα τελικά.
Πώς να ξεχάσω μια υπόσχεση στον φίλο μου;
Έχεις προετοιμαστεί;
Δεν θα σου χαριστώ σήμερα.
Αυτό θα έλεγα κι εγώ.
Ας παίξουμε στα σοβαρά.
Υψηλότατε.
Μιουνγκ-χα.
Δεν περίμενα να σε δω εδώ.
Ούτε εγώ περίμενα να σας δω εδώ, Υψηλότατε.
Είστε καλά;
Εσείς οι δύο...
γνωρίζεστε;
Μάλιστα, Υψηλότατε.
Πολύ καλά, μάλιστα.
Δεν είναι αλήθεια;
Η ΑΠΟΠΛΑΝΗΣΗ ΤΟΥ ΒΑΣΙΛΙΑ
Όσα μου κρύβει, σίγουρα τα μοιράζεται με τον Κιμ Μιουνγκ-χα.
Ξέρει κι αυτός το όνομά του;
Αν θέλουν την έγκριση του αυτοκράτορα
για να ανέβει στον θρόνο ο μέγας πρίγκιπας Τζινχάν;
Ο πρίγκιπας Τζινχάν και εκείνος ο τζογαδόρος
θα σε συνοδεύσουν στον κάτω κόσμο.
Βρες έναν τρόπο να σώσεις τον μέγα πρίγκιπα.
Σταμάτα να βασανίζεις αθώους
και ρώτα με ευθέως.
Ο υψηλότατος θα μας σώσει πάση θυσία.
Προσέξτε μη σας αποπλανήσει, Υψηλότατε.
Υποτιτλισμός: Κώστας Κωνσταντίνου